**Aatsaat taamak amerlatigisunik assartugalerisut naggataarnersiortoqarpoq**

**Kalaallit Nunaanni Mittarfeqarfiit ukiorpassuarni assartugalerisut amigaatiginavianngilaat. Tassami ilinniartut qulit ilinniarnerminni allagartartaarput, aatsaallu taamak amerlatigisut naggataarnersiorlutik, Mittarfeqarfiup nalunaarutigaa.**

Mittarfeqarfiit assartugalerisutut ilinniagaqalerusuttut amerleriarsimanerannik paasissutissiipput. Tallimanngorneq juunip 13-iani ilinniartut qulit allagartartaarput, siorna marluk allagartartaartut. Aatsaat taamak amerlatigisut allagartartaarput, ingerlatsinermi aqutsisoq Steen Rohde Mittarfeqarfik Nuumminngaanneersoq taama nalunaarpoq.

”Ukiuni kingullerni ilinniartut amerlassusaat nikerarsimavoq, ukioq manna amerleriarujussuarsimallutik. Tanngassimaarutigalugit qungujulanaanngitsuunngilaq. Assigiinngitsorpassuartigut pikkorissartinneqarsimapput soorlu ikuallattoorneq/annaassiniarneq, immakkut annaassiniarneq- aamma isumannaallisaanermi,” Steen Rohde oqaluttuarpoq.

Ilinniagaqarneq ukiut pingasut sivisussuseqarpoq, maannalu ilinniartut Kalaallit Nunaanta Mittarfeqarfiini praktikkersinnaapput, assartugalerisutut naammassitigatik:

"Mittarfeqarfinni assartugalerisut sulisuupput pingaaruteqarluinnartut. Suliassat suulluunniit suliarisarpaat, amerlasuullu ilinniaqqiffigisarpaat ikuallattoorneq annaassiniarnerlu, AFIS imaluunniit mittarfinni ingerlatsisunngortarlutik. Taamaammat assut nuannaarutigeqaarput taama amerlatigisut tassartugalerisutut ilinniagaqalerusuttarmata," Mittarfeqarfiit attaveqatigiinnermut ingerlatsisua, Hans Henrik Lichtenberg oqarpoq.